Chwolne jajco wielkanocne
Poszło jajco ze bajtlami z rana do kościoła
łokropnie ciekawe z koszyka filuje,
piyknie malowane jak dynga na niebie
po inszych zaglondo i tak kombinuje.
Je żech najfajniejszym jajcym w tym koszyku
modne tatułaże nosza tyż na szupie,
cofnicie zie zisty, cofnicie sie woszty,
nie byda tak leżoł s wami w jednej kupie.
Na stole świontecznym mom jo swoji miejsce
i nie chca sie chwolić je żech najgryfniejsze,
przeca na śniodaniu nojpiyrw sie mnom dzielom
maszkiety mom za nic jo je nojważniejsze.
Choć jest żech do zdrowio i dodowom siły
to Wielkanoc ze mnom bydzie zachowano,
w loty poniedziałek kożdy na mje leci
by tradycjo starych była utrzimano.
Regina Sobik
pol_Latn szl_Latn pol_Latn szl_Latn szl_Latn pol_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn vec_Latn